**Datum: 02.06.2025. SAOPŠTENJE ZA MEDIJE**

**Mjesto gdje su djeca u prvom planu!**

*m:tel je prvi ambasador sigurnog djetinjstva*

U udruženju „Nova generacija“, prethodne sedmice održan je Dan otvorenih vrata Dnevnog centra za djecu u riziku. U fokusu godišnjeg događaja koji organizuje ovo udruženje bio je glas mladih, onih koji ovaj prostor doživljavaju kao svoj drugi dom.

„Djeca i mladi koje svakodnevno podržavamo često se nalaze na marginama društva, ali ono što mi ovdje vidimo su njihove snage, ideje i potencijal. Današnji dan je prilika da tu sliku podijelimo sa svima koji vjeruju da svako dijete zaslužuje priliku“, rekao je ovom prilikom Saša Risojević, direktor udruženja Nova generacija.

U programu ove manifestacije učestvovala su djeca – korisnici Dnevnog centra, a u neformalnom dijelu događaja gosti su imali priliku da se uključe u tri posebno osmišljena kutka zajedno s djecom – kreativni kutak, kutak za društvene igre i kutak sa poklonima, s ciljem povezivanja kroz zajednički doživljaj i igru.

Udruženje „Nova generacija“ iz Banjaluke već dvije decenije pruža usluge podrške djeci i mladima u riziku, njihovim porodicama i zajednicama.

Kompanija m:tel je ambasador sigurnog djetinjstva, kroz platformu „Štit nove generacije“. Uloga ambasadora je prirodni nastavak saradnje m:tel-a i Nove generacije koja traje već čitavu deceniju, a kroz podršku „Plavom telefonu“, jedinoj liniji koja funkcioniše na prostoru cijele BiH, za čije funkcionisanje m:tel obezbjeđuje besplatne razgovore bez obzira na mrežu iz koje su pozivi ostvareni.

Ključne riječi: m:tel, Nova generacija, Dan otvorenih vrata

Izvor fotografija: m:tel PR